## ŽUPNE OBAVIJESTI

Župa Majke Božje Snježne - Trnovec

**28.3. PONEDJELJAK** – 7:30 sati: + Mraz Petar i Milka, god.

 ***– 19:00 sati: 3. sinodski susret u našoj župi (župna crkva)***

**29.3. UTORAK** – 7:30 sati: + Koren Tomo god., Božica Bubek

**30.3. SRIJEDA** –7:30 sati: + Mraz Petar god. i Milka

**31.3. ČETVRTAK** – 7:30 sati: + Labaš Damir god.

**1.4. PRVI PETAK** *–* 7:30 sati: + Kuharić Marin, rod. Kosec i Skupnjak

 ***–* 18:00 sati: pobožnost križnog puta**

**2.4. SUBOTA** ***–*****16:00 sati: *velika uskrsna ispovijed u našoj župi***

 ***–*****17:30 sati: skupna sveta misa:** + Mijo Mišak i rod.; + Videc Gabrijel god., Marija i Stjepan; + Hren Petar i Marija god.; + Petar Vugrinec god.; + Lazar Josip i Vjekoslava; Vuković Mario i Slavka; + Mišak Đuro, Milka god. i Berta; + Keretić Vladimir god., ob. Novosel i Bužanić: + Tuđan Mladen, Herak Slavica i Mirko; + Damir Labaš god.; + Tuđan Ivan i Ana; + Ceglec Pavao, Branimir i rod.; Buhin Milka i Stjepan, Stričak Ana i Stjepan; + Lučić Stipan, Ivka i rod.; + ob. Lučić; + ob. Tvarog Stjepana; Vugrinec Većeslava i Verica; + Lacko Stjepan god. i Dragica, ob. Domiter i Lacko; + Hrg Vlado i rod.; ob. Perši i Novosel; + Francika Vukalović; + na čast uskrsnuću Isusovom – za obitelj; + Žmuk Večeslav i Anka

**3.4. 5. korizmena nedjelja**

 **– 7:30 sati: + župna sveta misa**

 **– 9:30 sati: + Kajgo Mande**

 **– 11:00 sati: + Kosec Franjo i Ana**

**–** *na svetoj misi u 11:00 sati bit će predstavljanje ovogodišnjih krizmanika*

**– *15:00 sati: pobožnost križnog puta***

* TISAK: župni listić; Glas koncila, Glasnik sv. Josipa
	+ prošle nedjelje u milostinji za Crkvu i ljude u BiH skupljeno je 3850 kn. **Hvala svima!**
	+ i dalje traje akcija župnog Caritasa: skupljanje **trajnih živežnih namirnica** ili **higijenskih potrepština** za one koji su u potrebi. Hvala svima koji ste se velikodušno odazvali!
	+ **proba župnog zbora:** u srijedu u 20:00 sati.
	+ **u subotu u 16:00 sati – velika uskrsna ispovijed u našoj župi. Sveta misa će biti u 17:30 sati!**
	+ **u ponedjeljak, 4. travnja od 8:30 sati obilazit ću starije i bolesne po župi. Kroz ovaj tjedan, prijavite ih u župnom uredu.**
	+ **pozivamo svu djecu i mlade da se uključe u pjevanje na svetoj misi u 11:00 sati.** **Proba** **je svake nedjelje prije mise (od 10:30 sati) u vjeronaučnoj dvorani**. Dobrodošli!

**ŽUPNA KATEHEZA**: - **prvopričesnici:** petak, 14:30 sati: **3.a razred**

 - **krizmanici:** petak, 15:30 - 8.a raz; petak 16:15: 8.b raz.

- **6.a raz.: u utorak u 15:30 sati; 6.b raz.: u utorak u 16:15 sati.**

**Pozivamo sve vjeroučenike da u subotu dođu na sv. ispovijed već od 15:30 sati!**

Urednik: Tin Jurak; Odgovara: Hrvoje Damiš; žpk.; mob: 098 9678 518;

ožujak, 2022.; Široke Ledine 4, Trnovec; web: [*www.zupa-trnovec.hr*](http://www.zupa-trnovec.hr);e-mail: *zupnilistic.trnovec@gmail.com*, *info@zupa-trnovec.hr*

**

|  |  |  |
| --- | --- | --- |
|  |   | . |

ŽUPNI LISTIĆ

 27. ožujka 2022.

Godina XIV.

Broj 18 (689)

## ČETVRTA KORIZMENA NEDJELJA

**

**Prvo čitanje:** Jš 5, 9a.10-12

**Psalam:** Ps 34, 2-7

**Drugo čitanje:** 2Kor 5, 17-21

**Evanđelje:** Lk 15, 1-3.11-32

**00**

****

****

*U predvečerje svog života bit ćeš pitan o ljubavi.*

***— Sv. Ivan od Križa (1542. – 1591.)***

## S RIJEČJU BOŽJOM KROZ ŽIVOT

Na Četvrtu nedjelju korizme, nedjelju Crkva pred nas stavlja dobro nam poznato evanđelje, ono o izgubljenom sinu, ili bolje rečeno, milosrdnom ocu (Lk 15, 1-3.11-32). U ovoj prispodobi pojavljuju se tri lika: mlađi i stariji sin te otac. Mlađi sin je od oca zatražio dio imovine koji bi ga pripao tek nakon očeve smrti, no on je bio nestrpljiv i želio je što prije imati novaca. I otac je između njega i starijeg sina razdijelio imanje. Potom je mlađi sin otputovao u daleku zemlju i živio je razvratno trošeći očeva dobra. I kada je sve potrošio, nastala je glad, nestalo je zabave i lagodnog života i on je počeo oskudijevati. Zbog potrebe za novcem i hranom počeo je raditi ponižavajući posao, pasti svinje. I tek kada je dotaknuo dno života shvatio je da je bolje biti najamnik kod oca, nego da pase svinje. Slika ovoga mlađega sina može se vrlo jednostavno preslikati na nas. Kada imamo, kada nam je dobro u životu, kada smo zdravi, Bog nam ne treba, no čim zagusti, čim na naš život navale bolesti i nesreće, tek se onda vraćamo Bogu.

Stariji sin, s druge strane, ostaje uz oca. Radi na očevim poljima, sluša sve što mu otac govori. Ali, kada se mlađi sin vrati i kada vidi kakvu mu je zabavu otac pripremio, stariji se sin razljutio. Možda ćemo na prvi pogled reći i da je bio u pravu, jer sada kada je mlađi sin sve potrošio, sada se vraća ocu i otac mu daje novu haljinu, prstenje i zabavu, a stariji mora samo raditi i nitko za njega ne pita. I mi se možemo pronaći u osobi ovoga starijega sina. Kada vidimo da se netko obratio i vratio Bogu, umjesto da smo sretni, mi se ljutimo jer tada više nitko nas ne primjećuje. Smatramo da smo samo mi dostojni zvati se vjernicima, a da oni koji su se vratili s pogrešnog puta na put vjere nemaju pravo biti u Crkvi. Baš kao i farizeji koji su mrmljali na Isusa kako može jesti s grešnicima.

I treći lik Isusove prispodobe je otac. Otac koji jednako voli obojicu svojih sinova, koji je sigurno svaki dan čekao da se mlađi sin vrati, a sa starijim je vodio imanje. Otac voli starijeg sina jer je ostao uz njega i iako mu se sigurno nije dalo uvijek sve raditi, obavljao je poslove, ali voli i mlađeg sina, koji iako je otputovao i potratio imovinu, ipak je njegov sin. Otac je Bog. On jednako voli i one koji su uvijek uz njega, koji se mole i koji svoj život posvećuju njemu da se on u njima proslavi. Ali, jednako tako voli i one koji su od njega odlutali, koji su skrenuli na pogrešan put u svojem životu. Mi se možemo pronaći i u jednom i u drugom sinu. Jer, često puta odlutamo od Boga i puta vjere te trošimo dobra koja nam je Bog dao uzalud, a i osuđujemo one koji isto to čine, ne shvaćajući da smo svi potrebni Božjega milosrđa.

Četvrta korizmena nedjelja nosi naslov nedjelja „Laetare“ – Raduj se. Na temelju ovoga evanđelja i zaslužuje taj naziv jer trebamo se radovati i veseliti u ovom vremenu posta i pokore u kojem razmatramo Kristovu muku jer smo po toj muci dobili spasenje. Također, trebamo se radovati jer je naš Bog uvijek milosrdan i željno čeka naš povratak. Preispitajmo se jesmo li odlutali od Boga, odmaknuvši se od sakramentalnog i molitvenog načina života ili ih samo izvršavamo, tradicionalno, bez ljubavi prema Bogu? Ako je naš odgovor „da“, ne bojmo se, još imamo vremena popraviti se. Naš Bog nije ljutiti starac koji sjedi na oblacima čekajući da netko pogriješi pa da ga kazni. Naš je Bog milosrdni Otac koji nas zove na promjenu života i neće nas odbiti ako mu se iskrenim srcem vratimo. Zbog toga donesimo odluku da ćemo do kraja korizme truditi se biti prava djeca nebeskog Oca koja svoj život posvećuju služenju Bogu i braći ljudima.

*Dominik Hrupek*

**ŽALOSNI PETAK:** **u petak 8. travnja s početkom u 19:00 sati** (poslije križnog puta) u našoj župnoj crkvi nastupit će naš župni zbor s nekoliko korizmenih pjesama. Tom prigodom nastupit će i gost večeri, orguljaš varaždinske katedrale g. Višeslav Jaklin, s nekoliko skladbi na orguljama. Od srca vas pozivamo da u molitvenom ozračju provedemo večer žalosnog petka.

## velika uskrsna ispovijed

**U subotu u 16:00 sati u našoj župi bit će velika *uskrsna* ispovijed.** Važan je to dan u životu župne zajednice, ali i u životu svakog pojedinca. I treća crkvena zapovijed nas uči: „Svake se godine barem jedanput ispovijedi i o Uskrsu pričesti“. Potrebno je zato i inače prije ispovijedi, a osobito prije Uskrsa, lijepo se za nju pripremiti. U tome nam u pomoć dolazi i evanđelje današnje nedjelje. Uzmimo taj odlomak kao pripravu za svetu ispovijed. Pitajmo se*: jesam li ja ponekad poput izgubljenog sina ili kćeri? U čemu ja griješim? Imam li hrabrosti priznati svoje grijehe i pokajati se za njih? Jesam li svjestan da je naš Bog dobri, milosrdni Otac koji mi u sakramentu ispovijedi doista oprašta grijehe? Jesam li ponekad poput drugog, starijeg sina: mrzovoljan i srdit na one koji se obrate i žele krenuti živjeti po Božjim zapovijedima?*

Razmišljajući o tom prekrasnom evanđeoskom odlomku kojeg možemo nazvati *sažetkom cijelog evanđelja*, dobro je prisjetiti se koje su najvažnije stvari za dobru i valjanu ispovijed.

**1. POMOLI SE DUHU SVETOMU DA TI PROSVIJETLI SAVJEST**

*Duše Sveti, prosvijetli mi pamet i srce da u tvome svjetlu vidim dobrotu, milosrđe i ljubav Oca nebeskoga, kao i svoje slabosti i grijehe. Posve me očisti i učini svetim/svetom. Ozdravi me od svih mojih rana: tjelesnih, osjećajnih i duhovnih. Pomozi mi da mogu oprostiti svima koji su me povrijedili. Povedi me putem povratka milosrdnom Ocu. Otkrij mi Isusa – moga Spasitelja, Jaganjca Božjega koji oduzima grijehe svijeta.*

**2. ISPITAJ SVOJU SAVJEST, polako i temeljito; treba si uzeti vremena…**

A) grijesi protiv 10 Božjih zapovijedi i 5 crkvenih zapovijedi; sedam glavnih grijeha

B) grijesi protiv Zapovijedi ljubavi – prema Bogu, bližnijima i samome sebi

**3. POKAJ SE ZA SVOJE GRIJEHE I ODLUČI SE POPRAVITI**

 I prije ispovijedi, razmišljajući o svojim grijesima, pokaj se za svoje grijehe: *Kajem se od svega srca što uvrijedih Boga, najveće i najmilije dobro. Mrzim na svoje grijehe i čvrsto odlučujem da ću se popraviti i da neću više griješiti.*

**4. PRED SVEĆENIKOM BOGU ISPOVIJEDI SVOJE GRIJEHE**

A) prema **vrstama** grijeha: (krađa, laž, svađa…); grijeh mišlju, riječju, djelom, propustom…

B) prema **težini** – za teške grijehe treba reći koliko puta (približno)

C) prema **okolnostima** – olakotnim ili otežavajućim…

**5. POSLIJE ISPOVIJEDI IZVRŠI ZADANU POKORU, ALI I ZAHVALI BOGU SVOJIM RIJEČIMA NA DARU OPROŠTENJA GRIJEHA.**

*Hvala Ti, Gospodine, što si mi oprostio grijehe po svome beskrajnom milosrđu. Daj da se ubuduće čuvam svakoga grijeha, a da još više ustrajem u dobru, u zahvaljivanju Tebi u molitvi. Ojačaj me primanjem svetih sakramenata, osobito u svetoj pričesti i daj mi milost da prepoznam trenutak kada opet trebam pristupiti svetoj ispovijedi…*